HIRDETMÉNY
TELEPÜLÉSKÉPI RENDELET KÉSZÍTÉSÉRŐL
Ezúton tájékoztatom a Tisztelt Lakosságot, hogy Csabaszabadi Község Önkormányzata megkezdte a településképi arculati kézikönyv elfogadását követő településképi rendelet készítését.

[bookmark: _GoBack]A minőségi lakókörnyezet az emberi lét méltóságának alapfeltétele. Ennek megteremtésében és megőrzésében segíti a települések önkormányzatait és a lakosságát a településkép védelméről szóló 2016. évi LXXIV. törvény. A Miniszterelnökség és a Magyar Építész Kamara által szakmailag előkészített törvény a helyi polgárok bevonásával gondoskodik a település épített, tájképi és településképi értékeinek védelméről.
 A kézikönyv és a településképi rendelet megalkotása során gondoskodni kell a széleskörű társadalmi bevonásról és a nyilvánosság biztosításáról.
Ennek megfelelően a partnerek körét alkotják a község lakosai, a község közigazgatási területén ingatlannal rendelkezni jogosultak, a közműszolgáltató szervezetek, a község területén működő civil szervezetek, érdekképviseleti szervek és a környezet védelméről szóló 1996. évi LIII. törvény szerinti egyesületek helyi szervezetei.
Tájékoztatjuk a helyi lakosságot, partnereket, hogy a településképi rendelet elkészítése tárgyában Csabaszabadi Község Önkormányzata lakossági fórum keretében tart előzetes tájékoztatást.
A lakossági fórum helye:
Csabaszabadi Humán épület nagyterem
5609 Csabaszabadi, Apácai út 2.
 
A lakossági fórum időpontja: 2018. március  hó 6. (szerda) 09.00

Javaslatokat, észrevételeket, véleményt lehet nyilvánítani a lakossági fórumon, vagy írásban a következő címekre lehet 2018. március 14-ig megküldeni:
Csabaszabadi Község Önkormányzata, 5609 Csabaszabadi, Apácai út 6. címre vagy csabaszabadionk@globonet.hu elektronikus levélcímre.
Csabaszabadi, 2018. február 23.
                                                                         Szeverényi Attiláné
 polgármester

